พรรครวมไทยยูไนเต็ด

พรรครวมไทยยูไนเต็ด (; อักษรย่อ: รทย.) เป็นอดีตพรรคการเมืองไทยที่จดทะเบียนก่อตั้งเป็นลำดับที่ 3/2562 เมื่อวันพฤหัสบดีที่ 2 มกราคม พ.ศ. 2562 ในชื่อ พรรคเพื่อไทยพัฒนา โดยมีอรอนงค์ บุญโต และองอาจ วิเศษ เป็นหัวหน้าพรรคและเลขาธิการพรรคคนแรก พร้อมคณะกรรมการบริหารพรรคอีก 6 คนโดยมีที่ทำการพรรคแห่งแรกอยู่ที่ 74/4 หมู่ 4 ตำบลหมูม่น อำเภอเมืองอุดรธานี จังหวัดอุดรธานี ประกาศนายทะเบียนพรรคการเมือง เรื่อง รับจดทะเบียนจัดตั้งพรรคเพื่อไทยพัฒนา 

ต่อมาในวันอังคารที่ 8 กันยายน พ.ศ. 2563 นางสาวอรอนงค์ได้ยื่นหนังสือลาออกจากตำแหน่งหัวหน้าพรรคทำให้คณะกรรมการบริหารพรรคต้องพ้นจากตำแหน่งทั้งคณะ ประกาศนายทะเบียนพรรคการเมือง เรื่อง การเปลี่ยนแปลงคณะกรรมการบริหารพรรคเพื่อไทยพัฒนา 

จากนั้นพรรคเพื่อไทยพัฒนาจึงได้จัดการประชุมใหญ่วิสามัญเพื่อเลือกตั้งคณะกรรมการบริหารพรรคชุดใหม่จำนวน 8 คนเมื่อวันจันทร์ที่ 7 ธันวาคม พ.ศ. 2563 พร้อมกับทำการเปลี่ยนแปลงตราสัญลักษณ์ของพรรค

ในวันจันทร์ที่ 22 พฤศจิกายน พ.ศ. 2564 พรรคเพื่อไทยพัฒนาได้จัดการประชุมใหญ่เพื่อเลือกตั้งคณะกรรมการบริหารพรรคชุดใหม่ เปลี่ยนแปลงข้อบังคับพรรคทำให้เกิดการเปลี่ยนแปลงชื่อพรรคและโลโก้พรรคเป็น พรรครวมไทยยูไนเต็ด ซึ่งที่ประชุมมีมติเลือกนาย วรนัยน์ วานิชกะ เป็นหัวหน้าพรรค นายวินท์ สุธีรชัย เป็นเลขาธิการพรรค ประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและคณะกรรมการบริหารพรรครวมไทยยูไนเต็ด (เดิมชื่อ พรรคเพื่อไทยพัฒนา)

ต่อมาทางพรรครวมไทยยูไนเต็ดได้เปิดตัว นางสาวหทัยรัตน์ วิทยพูม ธนากิจอำนวย ภรรยาของ นาย ธนัตถ์ ธนากิจอำนวย หรือ ไฮโซลูกนัท เป็นว่าที่ผู้สมัคร ส.ก. เขตสวนหลวง และนาย คมจักร จักรพันธุ์ ณ อยุธยา อดีตนักรักบี้ทีมชาติเป็น ว่าที่ผู้สมัคร ส.ก. เขตคลองเตย"รวมไทย ยูไนเต็ด" เปิดตัว "เมียไฮโซลูกนัท" ชิง "ส.ก." เขตสวนหลวง โดยก่อนหน้านั้นในวันจันทร์ที่ 14 กุมภาพันธ์ พ.ศ. 2565 ทางพรรครวมไทยยูไนเต็ดได้วางตัวให้ นายคมจักร เป็นผู้สมัคร ส.ส. กรุงเทพมหานครของทางพรรค

จากนั้นในวันจันทร์ที่ 28 มีนาคม พ.ศ. 2565 พรรครวมไทยยูไนเต็ด ได้เปิดตัวว่าที่ผู้สมัคร ส.ก. อีก 3 เขตคือ นางสาววีรานันท์ สดากรวงศ์วัชร์ ว่าที่ผู้สมัคร ส.ก. เขตปทุมวัน (ภายหลังย้ายไปลงสมัครในเขตวัฒนา) นางสาวภัทรพร ชุติวาลนันท์ ว่าที่ผู้สมัคร ส.ก. เขตคลองสาน และ นางสาวณัฐริกา เกื้อเดช ว่าที่ผู้สมัคร ส.ก. เขตบางรัก

ก่อนหน้านั้นในวันศุกร์ที่ 17 ธันวาคม พ.ศ. 2564 นายวินท์ ได้ยื่นหนังสือลาออกจากการเป็นเลขาธิการพรรคและสมาชิกพรรครวมไทยยูไนเต็ด ลงวันที่ 10 ธันวาคม พ.ศ. 2564 ต่อมานาย ณิชนัจทน์ และ นายปกรณ์ ได้ยื่นหนังสือลาออกจากการเป็นกรรมการบริหารพรรคและสมาชิกพรรครวมไทยยูไนเต็ดทำให้เหลือกรรมการบริหารพรรคทั้งสิ้น 6 คนประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรครวมไทยยูไนเต็ด ต่อมาในวันที่ 21 พฤศจิกายน 2565 นายวรนัยน์ได้ลาออกจากการเป็นหัวหน้าพรรครวมไทยยูไนเต็ดและสมาชิกพรรคทำให้คณะกรรมการบริหารพรรคต้องพ้นจากตำแหน่งทั้งคณะ“วรนัยน์”โพสต์เตรียมหาสังกัดพรรคใหม่-หลังลาออกหัวหน้ารวมไทยยูไนเต็ด

 การเลือกตั้ง 
 การเลือกตั้ง ส.ส.2562 
ในการเลือกตั้งสมาชิกสภาผู้แทนราษฎรเมื่อวันอาทิตย์ที่ 24 มีนาคม พ.ศ. 2562 พรรคเพื่อไทยพัฒนา ได้ส่งผู้สมัครลงรับเลือกตั้งทั้งแบบบัญชีรายชื่อและแบบแบ่งเขตแต่ทางพรรคไม่ได้ ส.ส. เลยแม้แต่ที่นั่งเดียวในสภา

 การเลือกตั้งสมาชิกสภากรุงเทพมหานคร 
พรรครวมไทยยูไนเต็ด ได้ส่งสมาชิกพรรคลงสมัครรับเลือกตั้งเป็นสมาชิกสภากรุงเทพมหานคร หรือ ส.ก. ในปี 2565 จำนวน 19 คน และมีนโยบายสนับสนุน ชัชชาติ สิทธิพันธุ์ เป็นผู้ว่าราชการกรุงเทพมหานคร แต่ผลการเลือกตั้งปรากฏว่าไม่มีผู้สมัครของพรรคได้รับเลือกตั้ง

 บุคลากร 
 หัวหน้าพรรค 
 ลำดับ  ชื่อ  เริ่มวาระ  สิ้นสุดวาระ พรรคเพื่อไทยพัฒนา 1  อรอนงค์ บุญโต  2 มกราคม พ.ศ. 2562  8 กันยายน พ.ศ. 2563พรรครวมไทยยูไนเต็ด 2 วรนัยน์ วานิชกะ  22 พฤศจิกายน พ.ศ. 2564  26 พฤษภาคม พ.ศ. 2566

 เลขาธิการพรรค 
 ลำดับ  ชื่อ  เริ่มวาระ  สิ้นสุดวาระ พรรคเพื่อไทยพัฒนา 1  องอาจ วิเศษ  2 มกราคม พ.ศ. 2562  8 กันยายน พ.ศ. 2563 2  ณัฐเวช เศียรอักษร 7 ธันวาคม พ.ศ. 2563 22 พฤศจิกายน พ.ศ. 2564พรรครวมไทยยูไนเต็ด 1  วินท์ สุธีรชัย  22 พฤศจิกายน พ.ศ. 2564  17 ธันวาคม พ.ศ. 2564

 สิ้นสภาพการเป็นพรรคการเมือง 
วันที่ 31 มกราคม พ.ศ. 2566 ที่ประชุมคณะกรรมการบริหารพรรคได้มีมติเลิกพรรค จึงทำให้พรรคสิ้นสภาพการเป็นพรรคการเมือง ต่อมาในวันที่ 26 พฤษภาคม พ.ศ. 2566 ได้มีประกาศของนายทะเบียนพรรคการเมืองที่ให้พรรครวมไทยยูไนเต็ดสิ้นสภาพการเป็นพรรคการเมืองในราชกิจจานุเบกษาตั้งแต่วันประกาศในราชกิจจานุเบกษา

 อ้างอิง 

 แหล่งข้อมูลอื่น 


หมวดหมู่:พรรคการเมืองไทยที่ก่อตั้งในปี พ.ศ. 2562
หมวดหมู่:พรรคการเมืองไทยในอดีต
ร